**8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. május 22 -i nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

 Dombó Lászlóné

Távol van: Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Keresztes Lajos képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**24/2023.(V.22.) önkormányzati határozat**

Nemesgörzsöny Község Önkormányzatának képviselő-testülete 2023. május 22-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2022. évi költségvetésének módosítása

Előadó: aljegyző

1. Nemesgörzsönyi Közös Önkormányzati Hivatal 2022. évi zárszámadása

Előadó: aljegyző

1. Nemesgörzsöny Község Önkormányzat 2022. évi költségvetésének módosítása

Előadó: polgármester

1. Nemesgörzsöny Község Önkormányzat 2022. évi zárszámadása

Előadó: polgármester

1. Nemesgörzsöny Község Önkormányzat Szervezeti és Működési Szabályzatának módosítása

Előadó:polgármester

1. Támogatói nyilatkozat meghozatala

Előadó: polgármester

1. Vegyes ügyek

Előadó: polgármester

Napirendek tárgyalása:

**1)Nemesgörzsönyi Közös Önkormányzati Hivatal 2022. évi költségvetésének módosítása**

**Előadó: aljegyző**

Novák Edit aljegyző ismerteti a Nemesgörzsönyi Közös Önkormányzati Hivatal 2022. évi költségvetés módosítását. A kiadások és a bevételek 2022. évi előirányzata 102.121 e forint volt, módosított előirányzat 116.101 e forintra változik. A központi költségvetés támogatást biztosít az önkormányzati hivatal kiadásaihoz a Magyarország helyi önkormányzatairól szóló 2011. évi CLXXXIX. törvény szerint 2021. január 1-jén működő hivatalok támogatására.

A fajlagos összeg értéke 5.495.500 forintra emelkedett.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**25/2023. (V.22.) önkormányzati határozat**

Nemesgörzsöny Község Önkormányzat Képviselő-testülete a 10/2022.(II.7.) önkormányzati határozattal elfogadott - Nemesgörzsönyi Közös Önkormányzati Hivatal 2022. évi költségvetésének módosítását elfogadja.

Felelős: jegyző, aljegyző, pénzügyi ügyintéző

Határidő:2023. 05. 31.

**2)Nemesgörzsönyi Közös Önkormányzati Hivatal 2022. évi zárszámadása**

**Előadó: aljegyző**

Novák Edit aljegyző ismerteti a Közös Hivatal zárszámadását. Elmondja, hogy Az önkormányzat 2022. évi zárszámadásának elfogadását megelőzően szükséges a Nemesgörzsönyi Közös Önkormányzati Hivatal zárszámadásának elfogadása. Az előterjesztés e zárszámadásra vonatkozik. **Bevételek :**A Közös Hivatalnál a finanszírozási bevételek 100 %-ban teljesültek.

**Kiadások:** A személyi juttatásoknál kifizetett 88.930.645 Ft. összeg a dolgozók alapilletményét, céljuttatását, normatív és jubileumi jutalmát, valamint a béren kívüli juttatásokat, a és a költségtérítést tartalmazza, és a választás - népszámláláshoz kapcsolódó valamennyi számfejtett juttatást is.

A munkáltatói járulékok esetében a teljesítés 12.385.143 Ft volt. A dologi kiadások tekintetében 5.178.282 Ft teljesítés mutatkozik. Működési célú kiadásoknál jelentkező 19.435 Ft. kiadás anyakönyvvezetői helyettesítésből adódó kifizetés a Nemesszalóki Közös Önkormányzati hivatalnak. Beruházási kiadás soron a népszámláláshoz kapcsolódó kötelezően teljesítendő 180.000 Ft-os kifizetés jelenik meg. A pénzforgalom alakulása szerint megállapítható, hogy a keletkezett maradvány összege 9.104.271 Ft.

Mindezen adatokat áttekintve a tényleges kiadások összege 106.693.505 Ft-ban teljesült.

A Közös Hivatal pénzmaradványának alakulását az alábbiakban mutatjuk be, lásd 3. melléklet Alaptevékenység maradványa: 9.104.271 Ft.

A Közös Hivatal zárszámadása Nemesgörzsöny község zárszámadási rendeletébe épül be, annak képezi szerves részét, mint teljes jogkörű, önállóan gazdálkodó szerv. Kérem a képviselőket, hogy a Nemesgörzsönyi Közös Önkormányzati Hivatal 2022. évi költségvetésének végrehajtását az előterjesztésnek megfelelően fogadják el.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2023. (V.22.) önkormányzati határozat**

Nemesgörzsöny Község Önkormányzatának Képviselő- testülete a Nemesgörzsönyi Közös Önkormányzati Hivatal 2022. évi költségvetésének végrehajtásáról szóló beszámolót

4.395 e Ft. nyitó pénzkészlettel 115.798e Ft. bevételi főösszeggel (pénzmaradvány nélkül)– 106.694 e Ft. kiadási főösszeggel, 9.104 e Ft. záró pénzkészlettel elfogadja.

A beszámoló jelen határozat mellékletét képezi (1,2.1, 2.2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester, jegyző

Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2022. évi költségvetésének lezárása

1.melléklet a 26/2023.(V.22.) határozathoz Kiadások

2.1 és 2.2 melléklet a 26/2023.(V.22.) határozathoz Bevételek

3. melléklet 26/2023.(V.22.) határozathoz Nemesgörzsönyi Közös Önkormányzati Hivatal 2022. évi maradványkimutatás

4. melléklet 26/2023.(V.22.) határozathoz Önkormányzati Hivatal 2022. évi mérleg

5. melléklet 26/2023.(V.22.) határozathoz Nemesgörzsönyi Közös Önkormányzati Hivatal 2022. évi eredménykimutatása

**3)Nemesgörzsöny Község Önkormányzat 2022. évi költségvetésének módosítása**

**Előadó: polgármester**

Tatai László polgármester ismerteti az előterjesztést. A költségvetés módosítása a 2022.évi teljesítések miatt vált szükségessé. Az Önkormányzat eredeti költségvetési főösszege 277.815 e Ft, a módosított költségvetési főösszeg 471.745 e Ft.

Kiadási oldalon módosítás vált szükségessé az alábbi tételeken:

* Dologi kiadások előirányzata került emelésre a megnövekedett energia és alapanyag árak miatt.
* Tartalék összege emelésre került ,
* Felújítások eredeti előirányzatban nem terveztünk, az elnyert pályázatnak megfelelően módosítottuk az előirányzatot.
* Szükségessé vált az önkormányzatok részéről a Közös Hivatal működési költségeihez való hozzájárulás.

Bevételi oldalon:

* Az elnyert pályázat forrása került előirányzatosításra.
* Az iparűzési adóbevétel magasan meghaladta a tervezettet, az előirányzat emelésre került.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2023.(V.25.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az önkormányzat 2022. évi költségvetéséről szóló 1/2022. (II.10.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**4)Nemesgörzsöny Község Önkormányzat 2022. évi zárszámadása**

**Előadó: polgármester**

Tatai László polgármester elmondja, hogy az önkormányzat 2022. évi költségvetési bevétele 438.462 ezer forint volt. Az önkormányzat működési célú állami költségvetési támogatása 144.003 ezer forint, mely az alábbi jogcímekből adódik :

- Helyi önkormányzatok működési általános támogatása 117.236 ezer forint.

- Települési önkormányzat kulturális feladatainak támogatása 2.270 ezer forint.

- Települési önkormányzat szoc. és gyermekjóléti feladatainak támogatása 12.188 ezer forint. (Ez az összeg tartalmazza a szociális étkeztetés támogatását is.)

- Működési célú kiegészítő támogatások 4.609 ezer forint.

- Elszámolásból származó bevételek 68 ezer forint.

- Egyéb működési célú támogatások bevételei államháztartáson belülről 7.632 ezer forint, amely a közfoglalkoztatás támogatásából, és a kulturális rendezvényekre elnyert összegből áll.

Közhatalmi bevételek címén 16.899 ezer forint bevétel keletkezett, amelynek bontása a mellékelt táblázat szerint:

* Iparűzési adó bevétel 14.382 ezer Ft,
* Egyéb közhatalmi bevétel 2.517 ezer Ft (mezőőri szolgálat vállalkozók hozzájárulása, illetőleg pótlékbevételek).

Működési bevételek (13.665 e Ft) között szerepelnek a bérleti díjak (közterület és helyiségek), iskola rezsi megtérítése, ellátási díjak, bankszámla kamata.

Felhalmozási célú állami támogatás 263.874 ezer forint volt.

Finanszírozási bevételek 33.285 e Ft: Államháztartáson belüli megelőlegezés ( 2023.évi állami támogatás előleg, és közfoglalkoztatáshoz kapcsolódó technikai megelőlegezés ) 5.074 ezer forint volt. Pénzforgalom nélküli bevételként szerepel az előző évi pénzmaradvány felhasználás 28.211 ezer forinttal.

Kiadások teljesítése :Az önkormányzat 2022. évi teljesített költségvetési kiadása 201.751 ezer forint volt. Személyi juttatásokra 22.460 ezer forintot költöttünk.

Munkaadókat terhelő járulékok és szociális hozzájárulási adó kiadásunk 2.554 ezer forint volt.

Dologi kiadásokra 33.427 ezer forintot költöttünk.

A beruházási és felújítási kiadások teljesítése 139.726 ezer forint, a rendeletben részletezettek szerint.

Pénzmaradvány alakulása :Az önkormányzat a 2022. évet 162.030 ezer forint pénzmaradvánnyal zárta.Értékpapír és hitelműveletek : Hitelfelvételre nem volt szükség.Az önkormányzatnak 2022.12.31-én nincs hitelállománya.Részesedés állomány az év végén 1.540 ezer forint.Vagyon alakulása :Az önkormányzat vagyona nőtt a felhalmozási és felújítási kiadások között említett értékekkel,Az önkormányzat vagyona csökkent az elszámolt értékcsökkenések összegével, és az értékesített ingatlanok könyv szerinti értékével.

A 2022. évi zárómérleg : eszköz oldala : 907.887 ezer forint

 forrás oldala : 907.887 ezer forint.

Az önkormányzat pénzkészlete 2022. december 31-én 161.760 ezer forint. Az önkormányzatnak nincs többéves kihatással járó kötelezettségvállalásról döntése. Az önkormányzat 2022. évi átlagos statisztikai foglalkoztatotti létszáma 4 fő.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2023.(V.26.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az önkormányzat 2022. évi zárszámadásáról szóló, fenti** számú rendeletét az előterjesztésben foglaltaknak megfelelően megalkotja.

**5)Nemesgörzsöny Község Önkormányzat Szervezeti és Működési Szabályzatának módosítása**

**Előadó:polgármester**

Tatai László polgármester elmondja, hogy megszűnt a rövid határidejű közfoglalkoztatás. A Kincstár az önkormányzat törzskönyvében módosította, de mivel az önkormányzat SZMSZ melléklete is tartalmazza, ezért azt is módosítani kell, ki kell venni a rövid határidejű közfoglalkoztatás cofogját.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**6/2023.(V.25.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 13/2014. (XI.14.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**6)Támogatói nyilatkozat meghozatala**

**Előadó: polgármester**

Tatai László polgármester elmondja, hogy Szita Károly Kaposvár Megyei Jogú Város polgármestere, Megyei Jogú Városok Szövetségének elnöke levélben kereste meg a települési önkormányzatokat, hogy az Országgyűlés 5/2023.(III.31.)számon elfogadott orosz-ukrán háború egyéves évfordulójáról szóló békepárti határozatához csatlakozzunk.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**27/2023. (V.22.) önkormányzati határozat**

Nemesgörzsöny Község Önkormányzat Képviselő-testülete megismerte Szita Károly Kaposvár Megyei Jogú Város Polgármestere, a Megyei Jogú Városok Szövetségének elnökének levelét
és az abban foglaltakkal egyetért, csatlakozik a békepárti határozathoz, amit az Országgyűlés 5/2023/(III.31.) számon fogadott el az orosz-ukrán háború egyéves évfordulójáról.

Felelős:polgármester
Határidő: azonnal

**7)Vegyes ügyek**

**Előadó: polgármester**

Tatai László polgármester ismerteti az előterjesztés tartalmát. Elmondja, hogy nagy problémák nincsenek. Ismerteti az összefoglaló jelentést.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**28/2023. (V.22.) önkormányzati határozat**

Nemesgörzsöny Község Önkormányzati Képviselő-testülete megismerte és megtárgyalta az 2011. évi CLXXXIX. tv. 119.§ (4) bekezdése alapján a polgármester által előterjesztett 2022. évi összefoglaló jelentést.

**Határidő: azonnal**

**Felelős: polgármester**

Tatai László polgármester elmondja, hogy nézett a játszótérre hintaállványt 250.000.-Ft összegben. Két darabra lenne szükség, mindkét játszótérre.

Novák Edit aljegyző elmondja, hogy mindenképpen köztéri játszóeszközt kell nézni, az nem jó, ami lakossági, otthoni használatra való.

Tatai László polgármester elmondja, hogy olyat nézett.

A Képviselő-testület egyetért a hintaállványok megrendelésével.

Tatai László polgármester elmondja, hogy a Magyar Falu Programban lehet útfelújításra, járdára, hídra pályázni. Javasolja, hogy a műemléktől a buszfordulóig legyen megcsinálva a terv.

Buzás Sándor képviselő elmondja, hogy a temetőbe már biciklivel sem lehet elmenni.

Tatai László polgármester elmondja, hogy a tavaly beadott pályázatról nincs hír.

Novák Edit aljegyző elmondja, hogy a keretösszeg véges, az út nagyon rossz állapotban van, mindenképpen először árajánlat kellene, hogy mekkora szakasz fér bele. Ha tavalyi pályázat nem került elutasításra, az még folyamatban van, akkor az abban foglalt szakaszra nem is tudunk pályázni.

Buzás Sándor képviselő elmondja, hogy becsapva érzi magát. Át lett véve az út a közúttól, most meg nem tudunk rá pályázni.

Novák Edit aljegyző elmondja, hogy a háború és a válság, az elszabadult árak sokmindenre rányomták a bélyeget. Sajnos most nincs akkora keret, pályázatokat kellett központilag visszavonni.

Buzás Sándor képviselő elmondja, hogy most nem tudunk semmit se megbeszélni.

Novák Edit aljegyző elmondja, hogy az irányt ki lehet jelölni. Merre induljunk el, mire kérjünk ajánlatot.

Tatai László polgármester elmondja, hogy akkor a buszfordulótól a templomig tartó szakaszra kér ajánlatot.

A felvetéssel mindenki egyetért.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. május 22-i nyilvános ülést 17 óra 22 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző